| *Digimon Adventure:* |
| --- |
| デジモンアドベンチャー：  (*Digimon Adventure:*) |
| **Genre** | - seikkailu, komedia, draama, fantasia, toiminta ja science fiction seikkailu
 |
| TV-anime |
| **Ohjaaja** | Masato Mitsuka |
| **Studio** | Toei Animation |
| **Lähetyskanavat** | 
* Japani Fuji TV
* Yhdysvallat Hulu

 |
| **Alkuperäinen lähetyskierros** | 2020-4-55. huhtikuuta 2020 – 2021-9-2626. syyskuuta 2021 |
| **Jaksojen määrä** | 67 (luettelo jaksoista)
 |

**Digimon Adventure** (tyylitelty **Digimon Adventure:**) on kahdeksas *Digimon*-animesarja sekä uusi versio vuosina 1999–2000 esitetystä samannimisestä animesarjasta, mutta alkuperäisestä sarjasta poiketen tämä sijoittuu vuoteen 2020 ja vastassa on uudenlaisia vihollisia. Sarjan esittäminen alkoi 5. huhtikuuta 2020.

Sarja julkaistiin kokonaisuudessaan englanniksi jälkiäänitettynä Microsoft Storeen 13. huhtikuuta 2023. Lisäksi jaksoja alettiin julkaista yksitellen Huluun 1. heinäkuuta 2023 alkaen.

Juoni
-----

**Varoitus:  Seuraava kirjoitus paljastaa yksityiskohtia juonesta.**
### Algomonit

Vuonna 2020 Tokion sähkölaitteissa ilmenee vakavia sähköhäiriöitä sekä Tokion metroon kohdistuvia kyberhyökkäyksiä. Sarjan päähenkilö Taichi Yagami ja hänen naapurinsa Koushiro Izumi saavat tietää Algomoneiksi kutsuttujen digimonien olevan siitä vastuussa. Taichi päätyy digitaaliseen ulottuvuuteen ja kohtaa siellä Koromonin, joka kehittyy ensin Agumoniksi ja sitten Greymoniksi. He tapaavat myös Yamato Ishidan ja tämän kumppanin Gabumonin, joka voi kehittyä Garurumoniksi. Algomonit murtautuvat myös Yhdysvaltain sotilasverkkoon ja ampuvat ydinohjuksen Tokiota kohti. Taistelun aikana oikeassa maailmassa tuntemattomat valkoiset sulat päätyvät Taichin pikkusiskon, Hikari Yagamin, ja Yamaton pikkuveljen, Takeru Takaishin, käsiin. Niiden voima saa Greymon ja Garurumon yhdistymään voimakkaaksi digimoniksi nimeltä Omegamon, joka tuhoaa Mega-tason Algomonin, ja uudelleenohjaa ydinohjuksen räjähtämään yläilmoissa. Tämän jälkeen Taichi ja Yamato päätyvät takaisin oikeaan maailmaan.

### Eyesmon

Algomonien tuhosta huolimatta tuntematon olento lähettää tietoverkkoon digimunan, jonka kuoriutuessa Tokiossa alkaa sähkökatkoja. Lisäksi sähkölaitteisiin ilmestyy laskuri, jonka mukaan 72 tunnin sisällä kaikki teknologia lakkaa kokonaan toimimasta. Taichi, Yamato, Koushiro sekä Taichin lapsuudenystävä Sora Takenouchi päätyvät Digimaailmaan, digimonien kotiulottuvuuteen. Siellä he tapaavat kaksi muuta lasta: Mimi Tachikawan ja Jou Kidon. Sora, Koushiro, Mimi ja Jou tapaavat omat kumppanidigimoninsa Piyomonin, Tentomonin, Palmonin ja Gomamonin, ja lisäksi lapset saavat kuulla pyhiin digimoneihin kuuluvan Valdurmonin hengeltä, että hän ja kuusi muuta pyhää digimonia olivat yhdessä kuuden soturidigimonin kanssa johtaneet taistelua Deathmonia ja tämän johtamia pimeyden digimoneja vastaan. Pimeyden digimonit kukistettiin, mutta Digimaailma kärsi vakavia tuhoja, ja pyhät digimonit sekä soturidigimonit uhrasivat itsensä. Soturidigimonit olivat muuttuneet digimuniksi, joista Agumon ja muut olivat kuoriutuneet. Soturidigimonien oli nyt jälleensyntyneinä tehtävä yhteistyötä "Valituiksi" (engl. *Chosen Ones*) kutsuttujen ihmislasten kanssa taistellakseen pimeyden digimonien seuraavaa aaltoa vastaan, joka vaikuttaa jo nyt oikeaan maailmaan Tokion sähkökatkon kautta.

Tämä seuraava aalto on jo osoittanut näkymisen merkkejä myös Digimaailmassa, jossa paha digimon nimeltä Devimon aivopesee Soundbirdmonien sekä pimeyden miasmaksi kutsutun mustan sumun avulla muita digimoneja villiintymään ja hyökkäämään muiden kimppuun. Valittujen oppiessa kehittämään kumppanidigimonejaan Champion- ja superkehittämään Ultimate-muotoihinsa sekä taistellessa aivopestyjä digimoneja vastaan, heidän on myös matkustettava Pilvimantereelle (engl. *Cloud Continent*), josta Valdurmon on kertonut yhden muista pyhien digimoneista löytyvän. Lopulta Valitut löytävät itsensä Tokion virtuaalisesta kopiosta, jonka oli luonut Eyesmon, sama digimon, joka oli kuoriutunut tietoverkkoon ilmestyneestä digimunasta ja aiheuttanut Tokion sähkökatkot. Se kehittyy Ultimate-muotoonsa Orochimoniksi, jonka MetalGreymon, WereGarurumon, Garudamon, AtlurKabuterimon, Lilymon ja Zudomon tuhoavat, mutta jonka tuntematon voima herättää henkiin Mega-tason Nidhoggmoniksi kehittyneenä. Mutta Hikarin ja Takerun käsissä olevat valkoiset sulat saavat Greymonin ja Garurumonin yhdistymään jälleen Omegamoniksi ja tuhoamaan Nidhoggmonin. Sähkökatko päättyy ja digitaalinen Tokio katoaa.

### Devimon

Sama tuntematon olento, joka oli vastuussa Eyesmonin toimista, lähettää Soran, Koushiron, Mimin ja Joun takaisin oikeaan maailmaan. Saman olennon käskemänä, Devimon paljastaa itsensä Taichille ja Yamatolle, ja lähettää Calamaramonin auttamaan uutta Algomonien aaltoa valtaamaan verkkoyhteyden avulla toimivia laivoja ja sotkemaan niiden ohjausjärjestelmiä. Taichi ja Yamato tapaavat Leomonin, Spadamonin ja Falcomonin, jotka ratsujensa Peckmonien kanssa muodostavat Devimonia vastustavan vastarintaliikkeen. Yhdessä he pelastavat Digimaailmaan päätyneen Takerun, kohtaavat lisää pimeyden miasmalle altistuneita digimoneja ja tapaavat pimeyden miasmasta vapautuneen Angemonin, joka oli pyhiin digimoneihin kuuluvan Seraphimonin Champion-muoto. Angemonista tulee Takerun digimonkumppani ja muuttuu digimunaksi, jonka SkullKnightmon onnistuu kuitenkin varastamaan. Sillä välin Sora, Koushiro, Mimi ja Jou lähettävät oikeasta maailmasta käsin kumppaninsa tietoverkkoon taistelemaan Calamaramonia vastaan. Taichi, Yamato ja Takeru seuraavat SkullKnightmonia pimeyden miasman vankina olleen ElDoradimonin selkään rakennettuun Devimonin linnaan, missä Devimon superkehittää SkullKnightmonin DarkKnightmoniksi salaperäisellä pimeyden kristallilla. He vapauttavat ElDoradimonin, tuhoavat linnan ja saavat munan takaisin, minkä jälkeen munasta kuoriutuu Poyomon.

Devimon päättää itse taistella Valittuja vastaan ja käyttää Calamaramonin lähettämää dataa sekä pimeyden kristallia superkehittyäkseen taistelun aikana NeoDevimoniksi. Garudamon, AtlurKabuterimon ja Lilymon tuhoavat Calamaramonin, ja Zudomon tuhoaa Calamaramonin apunaan käyttämän obeliskimaisen rakennelman, antaen MetalGreymonille ja WereGarurumonille tilaisuuden tuhota NeoDevimon. DarkKnightmon kuitenkin kerää pimeyden kristallin talteen, herättää NeoDevimonin jälleen henkiin ja äärikehittää hänet DoneDevimoniksi, samalla tavalla kuin Orochimon tuotiin takaisin Nidhoggmonina. Taistelun aikana Poyomon kehittyy ensin Tokomoniksi ja sen jälkeen Patamoniksi. MetalGreymon altistuu pimeyden miasmalle ja sen ympärille ilmestyy sen korruptoituneen Mega-muotonsa Mugendramonin punainen aura. Takerun Digivice ja Angemon puhdistavat Mugendramonin auran, joka muuttuu Agumonin todellisen Mega-muodon, WarGreymonin, keltaiseksi auraksi ja tuhoaa DoneDevimonin. Mutta Calamaramonin ja DoneDevimonin tuhoista huolimatta laivojen ohjausjärjestelmät ovat yhä sekaisin ja tietoverkko täynnä Zurumoneja, jotka syövät vioittunutta dataa. Koushiro lähettää aluksesta toiseen kiertävän signaalin, joka korjaa aluksiin jääneet ohjelmointivirheet ja saa Zurumonit siirtymään toiseen osaan tietoverkkoa. Hikari löytää tiensä Soran, Koushiron, Mimin ja Joun luokse, ja tuntien jonkin kutsuvan häntä, hän ja muut päätyvät yhtäkkiä Digimaailmaan Taichin, Yamaton ja Takerun luokse.

### SkullKnightmon

Valitut, Leomonin ryhmä ja ElDoradimon putoavat Pilvimantereen läpi mereen. Leomonin ja muiden jäädessä huolehtimaan ElDoradimonista, Valitut selvittävät tiensä Ikuiselle mantereelle (engl. *Eternal Continent*), jossa digimonit yrittävät tuhota toisiaan ja syödä toistensa dataa kehittyäkseen korkeammille tasoille. Mantereen yllä esiintyy myös mustia salamoita, jotka saavat digimonit joko väkivaltaisiksi tai niiden kehittymisen nopeutumaan. Samaan aikaan oikeassa maailmassa, Zurumonien toiminnan seurauksena avaruusraketteja räjähtää laukaisualustoille ja satelliittien sekä avaruusromun kiertoradat muuttuvat niin, että ne uhkaavat törmätä Kansainväliseen avaruusasemaan (ISS) ja pudottaa sen Tokioon. DarkKnightmon ilmestyy Ikuiselle mantereelle, ja Angemon kuluttaa taistelussa paljon energiaa palauttaakseen hänet takaisin SkullKnightmoniksi, mutta suojellakseen Valittuja lähettää heidät eri puolilla mannerta. Lisäksi SkullKnightmon onnistuu sieppaamaan Hikarin. Taichi saa Agumonin saavuttamaan ensi kertaa täydellisen äärikehittymisen WarGreymoniksi. Patamon on pitkään kyvytön kehittymään Angemoniksi, mutta oppii kehittymään vaihtoehtoiseen muotoon Pegasmoniksi.

Valitut tapaavat myös Lopmonin, pyhiin digimoneihin kuuluvan Cherubimonin Rookie-muodon, joka kertoo taistelleensa Seraphimonin ja Ophanimonin sekä kuuden soturidigimonin kanssa kauan sitten pimeyden digimonien lisäksi myös Millenniummonia, pimeyden voimien muinaista asetta, vastaan. Suurin osa Millenniummonin ruumiin jäänteistä olivat suurempien pimeyden kristallien muodossa levinneet ympäri Ikuista mannerta ja mustat salamat lähettivät niihin dataa elvyttääkseen Millenniummonin, jonka sielu oli selviytynyt MoonMillenniummonin hahmossa Pilvimantereella saman pienen kristallin sisällä, jota Devimon ja SkullKnightmon olivat käyttäneet kehittymiseen. Koska Seraphimonin reinkarnaatiosta oli tullut Takerun digimonkumppani, Ophanimonin reinkarnaation oli tarkoitus olla Hikarin digimonkumppani.

Taichi, Sora ja Takeru lopulta löytävät Hikarin ja SkullKnightmonin rituaalialttarilta, jossa SkullKnightmon vapauttaa MoonMillenniummonin omasta kristallistaan ja alkaa keskittää mustat salamat alttarilla oleviin lukuisiin kristalleihin elvyttääkseen Millenniummonin ruumiin. MoonMillenniummon superkehittää SkullKnightmonin uudelleen DarkKnightmoniksi, joka vapauttaa MoonMillenniummonin hengen kristallistaan ja kasvaa itse valtavan kokoiseksi. Hikari löytää DarkKnightmonin haarniskan sisältä häntä kutsuneen Tailmonin hengen, Ophanimonin Champion-muodon, joka oli aikoinaan uudelleensyntynyt korruptoituneena SkullKnightmoniksi. WarGreymon tuhoaa DarkKnightmonin haarniskan ja Tailmon saa kehonsa takaisin, tullen Hikarin digimonkumppaniksi. MoonMillenniummonin henki pakenee palvelijoidensa Vademonien luokse. Taichi, Sora, Takeru ja Hikari tapaavat Koushiron valtavan pilarin luona, joka yhdistää Digimaailman tietoverkkoon. Agumonin vaihtoehtoisen Mega-muodon BlitzGreymonin tuhotessa pilarin lähellä asuvat vihamieliset MetallifeKuwagamonin ja BladeKuwagamonit, Koushiro pääsee tietoverkkoon, missä Tentomonin Mega-muodon, HerakleKabuterimonin, auran tehostamalla hyökkäyksellä AtlurKabuterimon tuhoaa Zurumonien hallinnassa olevan ohjauspisteen, jolloin ISS putoaa Tokionlahden mereen vahingoittumattomana.

### Millenniummon

Mimin, Yamaton ja Joun päästyä takaisin toisten Valittujen luokse, kaikki suuntaavat Tailmonin opastamina seuraavaksi kohti Sinetöityjä maita (engl. *Sealed Grounds*), joiden kautta pääsisi FAGA:n luokse. FAGA oli valtava pimeyden kristalli ja suurin kaikista Millenniummonin entisen ruumiin palasista. ISS:n putoamisen jälkeen mustat salamat olivat kadonneet ja muuttuneet kodinkoneiksi ja muiksi jätteiksi, joita putosi silloin tällöin taivaalta eri puolille Ikuista mannerta, jonka ympäristö alkoi samalla muuttua muillakin tavoilla. Matkan aikana Valitut kohtaavat lisää digimoneja, jotka joko metsästävät muita ravinnokseen tai uhreiksi Millenniummonille.

Hikarin avulla Tailmon pääsee lopullisesti yli ajastaan SkullKnightmonina ja oppii superkehittymään Angewomoniksi. Ja lisäksi Patamon saa takaisin kykynsä kehittyä Angemoniksi. Pimeyden miasman vaikutuksesta aikoinaan irtautuneeksi Angemonin pimeän puoleksi paljastunut Devimon saa itselleen uuden ruumiin Millenniummonin palvelijan, Sephirothmonin, kautta, mutta Takerun toivon tunteen avulla Angemon yhdistää Devimonin takaisin osaksi itseään ja saa kyvyn superkehittyä HolyAngemoniksi. Lisäksi matkan aikana Yamato oppii äärikehittämään Gabumonin MetalGarurumoniksi. Gerbemonin kaatopaikalta löytyneen muistitikun sisältämän kartan avulla Valitut lopulta löytävät Sinetöidyt maat. MoonMillenniummon ja Vademonit käyttävät Sephirothmonin keräämää dataa luodakseen oman versionsa Mugendramonista, joka ampuu Pilvimannerta kohti pudottaakseen siellä olevan pimeyden miasman FAGA:an ja taistelee Valittuja vastaan kerätäkseen näiltä lisää dataa. WarGreymon onnistuu lopulta tuhoamaan Mugendramonin, mutta sen jäänteet aktivoituvat uudelleen ja lähettävät Taichin sekä WarGreymonin kohti Pilvimannerta, jolloin Hikari melkein olettaa näiden kuolleen aiheutuneessa räjähdyksessä. Mugendramonin jäänteet ja Pilvimantereen pimeyden miasma muuttuvat mustia salamoita lyöviksi pilviksi, jotka kehittävät Sephirothmonin Chimairamoniksi, joka yhdistyy FAGA:n ja MoonMillenniummonin hengen kanssa. Yhdistymisprosessin jälkeen FAGA räjähtää, tuhoten Vademonit ja vapauttaen täysiin voimiinsa palanneen Millenniummonin.

Millenniummon käyttää Time Unlimited -tekniikkaansa vangitakseen Valitut sekä kumppanidigimonit luomaansa tasku-ulottuvuuteen. Mutta Taichi ja WarGreymon paljastavat olevansa yhä elossa ja käyvät taisteluun Millenniummonia vastaan. Muut Valitut vapauttavat itsensä ja kaikkien kahdeksan Valitun sisäinen toivo ja valo saa Patamonin ja Tailmonin äärikehittymään vaihtoehtoisiin Mega-muotoihin Goddramoniksi ja Holydramoniksi. Goddramon ja Holydramon onnistuvat tuhoamaan Millenniummonin, mutta Millenniummonin henki kehittyy ZeedMillenniummoniksi, joka alkaa voimillaan tuoda Digimaailmaan maailmanloppua. Digimaailma sekä Valittujen kanssa ystävystyneet digimonit lähettävät omaa sisäistä toivoaan ja valoaan Valituille, mikä antaa WarGreymonin Gaia Force -hyökkäykseen lisää voimaa. Goddramon ja Holydramon tehostavat Gaia Forcea vielä entisestään, jolloin se lopulta tuhoaa ZeedMillenniummonin.

### Negamon

Valitut tapaavat uudelleen Gerbemonin, joka esittelee heidät Wisemonille, joka kertoo Digiviceissa esiintyvien Tunnuksiksi (engl. *Crests*) kutsuttujen symbolien ja niihin täsmäävien luonteenpiirteiden olevan syy miksi Valitut valittiin kantamaan niiden voimaa. Wisemon ja Gerbemon kertovat myös, että Digimaailmaa uhkaa Suuri katastrofi (engl. *Great Catastrophe*), jonka pysäyttämiseen tarvittaisiin Tunnusten todellista voimaa. Sen takana oli sama tuntematon mustassa kuulassa piileskelevä olento, joka oli luonut Algomonit ja Eyesmonin sekä komentanut Soundbirdmoneja ja Devimonia. Valittujen Digiviceihin ilmestyvät kompassineulat, jotka kertovat mihin kunkin heistä on suunnattava löytääkseen omat vastauksensa Tunnuksensa ymmärtämiseen ja niiden todellisen voiman saavuttamiseen.

Matkan aikana he auttavat lukuisia vanhoja ystäviään jälleenrakentamaan Devimonin ja Millenniummonin aiheuttamia tuhoja. Lisäksi Sora, Mimi, Koushiro ja Jou saavat omat kumppanidigimoninsa kehittymään Mega-muotoihinsa, kun taas Yamato saa Gabumonin äärikehittymään vaihtoehtoiseen Mega-muotoon CresGarurumoniksi. Taichi puolestaan saa kuulla Valkyrimonin hengeltä kuinka pyhien digimonien sulkien lisäksi myös toivovien digimonien ja ihmisten rukoukset, pyhien digimonien sulat, sekä Agumonin, Gabumonin, Taichin ja Yamaton päättäväisyys ja rohkeus olivat olleet yhdessä se mikä oli saanut Omegamonin ilmestymään myös taisteluissa Algomoneja ja Nidhoggmonia vastaan. Kun kaikki kahdeksan Valittua löytävät lopulta Tunnustensa täyden voiman, suurin osa Soundbirdmoneista hyökkää Tiedon puulle ja yhdistyy hyökkäyksen aikana itse Deathmoniksi, joka oli aikoinaan käynnistänyt sodan valon digimoneja vastaan kauan sitten Suuren katastrofin tuojan, Negamonin, käskemänä. Deathmon lähettää loput Soundbirdmonit eri puolille Digimaailmaa julistamaan ääniaaltojensa kautta Suuren katastrofin tulemista. Patamon ja Tailmon äärikehittyvät Seraphimoniksi ja Ophanimoniksi, ja tuhoavat Deathmonin, jonka tuhoutuminen tuhoaa myös kaikki Soundbirdmonit. Mutta samalla myös Negamon vapautuu mustan kuulan sisältä ja alkaa muuttaa tietoverkkoa sekä Digimaailmaa valkoiseksi tyhjyydeksi.

Tunnusten edustaessa luonnollisesti vaistoa, joka halusi pitää Digimaailman elossa, Negamon edusti luonnollisesti vaistoa, joka halusi koetella Digimaailmaa katastrofeilla. Kummankin vaiston olemassaolo oli välttämätöntä Digimaailman kehittymiseksi. Mutta Negamonin alettua käyttää ihmisten tietoverkosta varastettua dataa seuraavan katastrofinsa toteuttamiseksi, datan sisältämä ihmissydänten negatiivinen energia oli saanut Negamonin muuttamaan uudeksi päämääräkseen tuhota kaikki maailmat pelkän oman nälkänsä tyydyttämiseksi. Valittujen tuhottua Algomonien viimeinen aalto, Negamon omaksuu jättiläismuotonsa ja alkaa muuttaa myös oikeaa maailmaa tyhjyydeksi. Valittujen yrittäessä estää sen, musta kuula, jonka sisällä Negamonin todellinen olemus yhä oli, muuttuu Abbadomoniksi, joka saa Soran, Piyomonin, Koushiron, Tentomon, Mimin, Palmonin, Joun ja Gomamonin menettämään fyysiset olomuotonsa, ja melkein tuhoaa Taichin, WarGreymonin, Yamaton, MetalGarurumonin, Takerun, Seraphimonin, Hikarin ja Ophanimonin.

Oikeasta maailmasta virtaava ihmisten toivo ja valo kuitenkin virtaa datan muodossa tietoverkkoon, palauttaen Soran, Koushiron, Mimin, Joun ja heidän kumppaneidensa fyysiset olomuodot. Tunnustettuaan toivon valon mahdin, Devimonin ja SkullKnightmonin varjot pelastavat Seraphimonin ja Ophanimonin, ja katoavat lopullisesti heidän sisältään. Takeru, Seraphimon, Hikari ja Ophanimon lähettävät toivon valon Taichille ja Yamatolle, jotka yhdistävät sen avulla WarGreymonin ja MetalGarurumon jälleen Omegamoniksi. Taichi, Yamato ja Omegamon tunkeutuvat Abbadomonin ytimeen ja taistelevat sen todellista kehoa vastaan. Omegamonin miekan kosketus Abbadomoniin melkein saa Taichin, Yamaton ja Omegamonin muuttumaan itsekin tyhjyydeksi, mutta Valittujen periksiantamattomuus ja Tunnusten voima pelastaa heidät, saaden Omegamonin myös siirtymään BlitzGreymonin ja CresGarurumonin datasta koostuvaan Alter-S -muotoon. Omegamon Alter-S tuhoaa Abbadomonin, joka muuttuu digimunaksi, ja Digivicejen voima palauttaa tyhjyyden tuhoamat alueet Digimaailmassa ja tietoverkossa ennalleen. Valittujen kanssa ystävystyneiden digimonien kertoessa tarinoita heistä digimonien uusille sukupolville, Valitut ja heidän kumppanidigimoninsa elävät yhdessä oikeassa maailmassa. Lopuksi Taichi ja Agumon nähdään Digimaailmassa aloittamassa uutta seikkailua.

**Juonipaljastukset päättyvät tähän.**

Ääninäyttelijät
---------------

### Alkuperäiset

|  |  |  |
| --- | --- | --- |
|  Masako Nozawa  | … |  kertoja
  |
|  Yūko Sanpei  | … |  Taichi Yagami
  |
|  Daisuke Namikawa  | … |  Yamato Ishida
  |
|  Ryōko Shiraishi  | … |  Sora Takenouchi, Opossumon
  |
|  Yumiko Kobayashi  | … |  Koushiro Izumi
  |
|  Marika Kōno  | … |  Mimi Tachikawa, Satoe Tachikawa (Mimin äiti), Xiaomon
  |
|  Takeshi Kusao  | … |  Jou Kido, Shin Kido (Joun veli)
  |
|  Megumi Han  | … |  Takeru Takaishi
  |
|  Misaki Watada  | … |  Hikari Yagami
  |
|  Chika Sakamoto  | … |  Koromon/Agumon/Greymon/MetalGreymon/WarGreymon/BlitzGreymon/Omegamon
  |
|  Mayumi Yamaguchi  | … |  Tsunomon/Gabumon/Garurumon/WereGarurumon/MetalGarurumon/CresGarurumon/Omegamon
  |
|  Atori Shigematsu  | … |  Piyomon/Birdramon/Garudamon/Hououmon
  |
|  Takahiro Sakurai  | … |  Tentomon/Kabuterimon/AtlurKabuterimon/HerakleKabuterimon, Keisuke Tachikawa (Mimin isä)
  |
|  Kinoko Yamada  | … |  Palmon/Togemon/Ponchomon/Lilymon/Rosemon
  |
|  Junko Takeuchi  | … |  Gomamon/Ikkakumon/Zudomon/Vikemon
  |
|  Miwa Matsumoto  | … |  Poyomon/Tokomon/Patamon/Angemon/Pegasmon/HolyAngemon/Goddramon/Seraphimon
  |
|  Mie Sonozaki  | … |  Tailmon/Angewomon/Holydramon/Ophanimon, SkullKnightmon/DarkKnightmon, Yuuko Yagami (Taichin ja Hikarin äiti)
  |
|  Ryōtarō Okiayu  | … |  Tsukaimon/Devimon/NeoDevimon/DoneDevimon
  |
|  Kensuke Ōta  | … |  Millenniummon/ZeedMillenniummon, Deathmon, Nidhoggmon, Andromon, Woodmonit, Golemon, Volcamon
  |
|  Takashi Matsuyama  | … |  Abbadomon, Algomon, Gaossmon, Boltmon
  |
|  Masami Kikuchi  | … |  Neamon
  |
|  Rie Kugimiya  | … |  FunBeemon
  |
|  Hiroaki Hirata  | … |  Leomon
  |
|  Asami Sanada  | … |  Spadamon
  |
|  Chinami Nishimura  | … |  Lopmon
  |
|  Daisuke Yokoyama  | … |  Komondomon
  |
|  Kanae Itō  | … |  Pomumon
  |
|  Naoki Tatsuta  | … |  Gerbemon
  |
|  Ryō Hirohashi  | … |  Muchomon
  |
|  Shō Hayami  | … |  Wisemon
  |
|  Kappei Yamaguchi  | … |  Junkmon
  |
|  Kōzō Shioya  | … |  TonosamaGekomon, Olegmon
  |
|  Kōichi Tōchika  | … |  Kabukimon
  |
|  Hideo Ishikawa  | … |  BanchoMamemon
  |
|  Hisao Egawa  | … |  Orgemon/Rebellimon
  |
|  Yasuhiro Takato  | … |  Vademon
  |
|  Ai Maeda  | … |  Valdurmon (toinen äänistä)
  |
|  Yūto Kazama  | … |  Valdurmon (toinen äänistä)
  |
|  Masaya Takatsuka  | … |  Manbomonit
  |
|  Yukana  | … |  MarinAngemon
  |
|  Ayaka Saitō  | … |  Burgamon
  |
|  Motoko Kumai  | … |  Potamon/Jyagamon
  |
|  Hiromi Konno  | … |  Lunamon
  |
|  Nobuyuki Hiyama  | … |  Machmon
  |
|  Hideyuki Tanaka  | … |  Nohemon
  |
|  Hitomi Ōwada  | … |  Punainen Pucchiemon
  |
|  Shiori Hashimoto  | … |  Vihreä Pucchiemon
  |
|  Chihaya Terasaki  | … |  Mushroomon
  |
|  Momo Ishibashi  | … |  Floramon
  |
|  Yudai Mino  | … |  Bacomon
  |
|  Hōko Kuwashima  | … |  Cutemon
  |
|  Shizuka Okohira  | … |  Babamon
  |
|  Masafumi Kimura  | … |  Jijimon
  |
|  Hiroshi Kamiya  | … |  Storabimon
  |
|  Ryōichi Tanaka  | … |  Mojyamon
  |
|  Hisako Kanemoto  | … |  Nanomon
  |
|  Shigeru Nakahara  | … |  Gravimon
  |
|  Rio Natsuki  | … |  Valkyrimon
  |
|  Katsuhisa Hōki  | … |  Minotarumon
  |
|  Kenji Nomura  | … |  Gogmamon
  |
|  Mitsuo Iwata  | … |  Mephismon
  |
|  Yasunori Masutani  | … |  Etemon
  |
|  Wasabi Mizuta  | … |  Atamadekachimon
  |
|  Mami Horikoshi  | … |  Burpmon
  |
|  Michihiro Ikemizu  | … |  Genichiro Tachikawa (Mimin isoisä)
  |
|  Takayoshi Tanimoto  | … |  tunnuslaulu (*Mikakunin Hikousen*), kehittymisen tunnuslaulut (*Be the Winners*, *X-treme Fight* ja *Break the Chain*)
  |
|  Chiai Fujikawa  | … |  lopputekstien laulu #1 (*Kuyashisa wa Tane* jaksoissa 1–13)
  |
|  Reol  | … |  lopputekstien laulu #2 (*Q?* jaksoissa 14–26)
  |
|  Maica\_n  | … |  lopputekstien laulu #3 (*Mind Game* jaksoissa 27–38)
  |
|  Wolpis Carter  | … |  lopputekstien laulu #4 (*Overseas Highway* jaksoissa 39–54)
  |
|  ATEEZ  | … |  lopputekstien laulu #5 (*Dreamers* jaksoissa 55–67)
  |

### Englanninkieliset

|  |  |  |
| --- | --- | --- |
|  Rachel Robinson  | … |  kertoja
  |
|  Zeno Robinson  | … |  Tai Kamiya
  |
|  A. J. Beckles  | … |  Matt Ishida
  |
|  Cherami Leigh  | … |  Sora Takenouchi
  |
|  Anne Yatco  | … |  Izzy Izumi
  |
|  Suzie Yeung  | … |  Mimi Tachikawa
  |
|  Daman Mills  | … |  Joe Kido
  |
|  Corina Boettger  | … |  T.K. Takaishi, Palmon/Togemon/Lillymon/Rosemon
  |
|  Ryan Bartley  | … |  Kari Kamiya
  |
|  Ben Diskin  | … |  Agumon/Greymon/MetalGreymon/WarGreymon/BlitzGreymon/Omnimon, Mugendramon, Cutemon
  |
|  Dave B. Mitchell  | … |  Gabumon
  |
|  Christopher Swindle  | … |  Garurumon/WereGarurumon/MetalGarurumon/CresGarurumon/Omnimon, Tentomon/Kabuterimon/MegaKabuterimon/HerculesKabuterimon
  |
|  Tara Sands  | … |  Biyomon/Birdramon/Garudamon/Phoenixmon
  |
|  Alejandro Saab  | … |  Ponchomon
  |
|  Alex Cazares  | … |  Gomamon/Ikkakumon/Zudomon/Vikemon
  |
|  Lizzie Freeman  | … |  Patamon
  |
|  Chris Hackney  | … |  Angemon/MagnaAngemon/Goldramon/Seraphimon
  |
|  Erin Yvette  | … |  Gatomon/Angewomon/Ophanimon
  |
|  Xander Mobus  | … |  Argomon, SkullKnightmon/AxeKnightmon, Golemon, ShogunGekomon, Olegmon, Minotarumon
  |
|  Aaron LaPlante  | … |  Leomon
  |
|  Brittany Lauda  | … |  Spadamon, Tanemon/Lalamon, Pomumon, Vademon, Datamon
  |
|  Veronica Taylor  | … |  Lopmon
  |
|  Landon McDonald  | … |  Garbagemon, BanchoMamemon
  |
|  Kaiji Tang  | … |  Kabukimon
  |
|  Bill Butts  | … |  Ogremon/Rebellimon, Andromon
  |
|  Kayli Mills  | … |  Potamon/Jagamon, Lunamon
  |
|  Cedric Williams  | … |  Nohemon
  |
|  Chris Niosi  | … |  Gravimon
  |
|  Hans Hessburg  | … |  tunnuslaulu (*Mikakunin Hikousen*)
  |
|  Cristina Vee  | … |  lopputekstien laulu #1 (*Kuyashisa wa Tane* jaksoissa 1–38)
  |
|  Jenny Karr  | … |  lopputekstien laulu #2 (*Overseas Highway* jaksoissa 39–67)
  |

Lähteet
-------

1. ↑  Pineda, Rafael: 'Digimon Adventure:' Reboot Anime's English-Subtitled Trailer Reveals April 5 Premiere *Anime News Network*.  5.3.2020. Viitattu 17.3.2020. (englanniksi)
2. ↑  ToeiAnimation: Enter into another world within the internet...the Digital World. Get all episodes of "Digimon Adventure:" (2020) in new English dub! *Twitter*.  13.4.2023. Viitattu 14.4.2023. (englanniksi)
3. ↑  What's New on Hulu in July 2023 *Lifehacker*.  16.6.2023. Viitattu 10.7.2023. (englanniksi)

Aiheesta muualla
----------------

* Sarjan nettisivut (japaniksi)
* *Digimon Adventure:* Internet Movie Databasessa. (englanniksi)
* *Digimon Adventure:* Anime News Networkin tietosanakirjassa (englanniksi)

*Digimon*

|  |  |
| --- | --- |
| Sarjakuvat | 
* *Adventure V-Tamer 01*
* *Digital Monsters*

 |
| Animesarjat | 
* *Adventure* (1999) (jaksot)
* *Zero Two* (jaksot)
* *Tamers* (jaksot)
* *Frontier* (jaksot)
* *Data Squad/Savers*
* *Fusion/Xros Wars*
* *Appli Monsters*
* *Adventure* (2020) (jaksot)
* *Ghost Game*

 |
| Elokuvat | 
* Elokuva
* *Runaway Locomon*
* *Digital Monster: X-Evolution*
* *Adventure tri.*
* *Adventure: Last Evolution Kizuna*
	+ *Adventure 20th Memorial Story*
* *Adventure 02: The Beginning*

 |
| Web novelit | *Seekers* |
| Videopelit | 

|  |  |
| --- | --- |
| *Digimon World / Digimon Story* | 
* *World*
* *2*
* *2003*
* *4*
* *Data Squad*
* *DS*
* *Dawn & Dusk*
* *Championship*
* *Lost Evolution*
* *Super Xros Wars Red & Blue*
* *Re:Digitize*
	+ *Decode*
* *Cyber Sleuth*
	+ *Hacker’s Memory*
* *Next Order*

 |
| *Pocket Digimon World* | 
* *Pocket Digimon World*
* *Wind Battle Disc*
* *Cool & Nature Battle Disc*
* *Pocket Culumon*

 |
| *Battle Spirit* | 
* *Battle Spirit*
* *Battle Spirit Ver. 1.5*
* *Battle Spirit 2*

 |
| *Rumble Arena* | 
* *Digimon Rumble Arena*
* *Digimon Rumble Arena 2*
* *Digimon All-Star Rumble*

 |
|  Muut pelit | 
* *Digimon Adventure (PSP)*
* *Anode/Cathode Tamer*
* *Tag Tamers*
* *D1 Tamers*
* *Digimon Medley*
* *Brave Tamer*
* *Digimon Racing*
* *Digital Monster Ver. S*
* *Digital Monster Ver. WonderSwan*
* *Digital Card Battle*
* *Survive*

 |
|  MMORPG | 
* *Digimon Battle Online*
* *Digimon Masters*

 |

 |
| Hahmot | 
* Luettelo digimoneista A–C
* D–G
* H–L
* M–O
* P–R
* S–T
* U–Z
* virus-tyypin digimonit
* ihmishahmot

 |